CELEX: 52020PC0140
Language: sl
Date: 2020-03-27
Title: Predlog SKLEP EVROPSKEGA PARLAMENTA IN SVETA o spremembi Sklepa (EU) 2020/265 glede prilagoditev zneskov sredstev, sproščenih iz instrumenta prilagodljivosti v letu 2020 za obvladovanje migracij, pritoka beguncev in varnostnih groženj, za takojšnje ukrepe v zvezi z izbruhom COVID-19 in povečanje sredstev Evropskega javnega tožilstva

EVROPSKA KOMISIJA
            Bruselj, 27.3.2020
            COM(2020) 140 final
            2020/0050(BUD)
            Predlog
            SKLEP EVROPSKEGA PARLAMENTA IN SVETA
            o spremembi Sklepa (EU) 2020/265 glede prilagoditev zneskov sredstev, sproščenih iz instrumenta prilagodljivosti v letu 2020 za obvladovanje migracij, pritoka beguncev in varnostnih groženj, za takojšnje ukrepe v zvezi z izbruhom COVID-19 in povečanje sredstev Evropskega javnega tožilstva
            
               
         
         
            
               OBRAZLOŽITVENI MEMORANDUM
            
            
               
                  Evropski parlament in Svet sta 27. novembra 2019 sklenila uporabiti instrument prilagodljivosti v znesku 778,1 milijona EUR za razdelek 3 Varnost in državljanstvo, kot je predlagala Komisija.
               
            
            
               Komisija danes predstavlja predlog spremembe proračuna (PSP) št. 1/2020
                  1
               , ki med drugim vključuje skupno povečanje ravni odobritev za prevzem obveznosti za razdelek 3 v višini 423,3 milijona EUR za zadovoljitev potreb, ki izhajajo iz povečanega migracijskega pritiska v Grčiji, za financiranje takojšnjih ukrepov, potrebnih v zvezi z izbruhom COVID-19, in za kritje povečanja proračuna za Evropsko javno tožilstvo (EJT).
            
            
               Kot je dovoljeno v členu 14 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  2
               , se v tem predlogu spremembe proračuna predlaga, da se skupna razlika v okviru obveznosti, ki je ostala na voljo iz leta 2018, uporabi za povečanje v zvezi z migracijami (350 milijonov EUR). Za preostali del povečanja, ki ni zajet s skupno razliko v okviru obveznosti (73,3 milijona EUR), je potrebna dodatna uporaba instrumenta prilagodljivosti.
            
            
               Zato je ta predlog priložen PSP št. 1/2020, da se ustrezno povečajo zneski sredstev, sproščenih iz instrumenta prilagodljivosti, in podaljša namen njihove uporabe. 
            
            
               Prilagojena uporaba instrumenta prilagodljivosti bo znašala 851,4 milijona EUR (namesto 778,1 milijona EUR) za razdelek 3.
            
            
               Ta predlagani sklep o uporabi sredstev bo spremenil Sklep (EU) 2020/265 z dne 27. novembra 2019
                  3
               .
            
            
               Okvirne odobritve plačil, ki ustrezajo posodobljeni uporabi instrumenta prilagodljivosti, so prikazane v spodnji razpredelnici:
            
            
               (v mio. EUR, v tekočih cenah)
            
            
                     
                        Leto
                     
                  
                  
                     
                        Odobritve plačil v zvezi z uporabo instrumenta prilagodljivosti v letu 2020
                     
                  
               
                     
                        2020
                     
                  
                  
                     
                        450,7
                     
                  
               
                     
                        2021
                     
                  
                  
                     
                        342,2
                     
                  
               
                     
                        2022
                     
                  
                  
                     
                        42,4
                     
                  
               
                     
                        2023
                     
                  
                  
                     
                        16,1
                     
                  
               
                     
                        Skupaj
                     
                  
                  
                     
                        851,4
                     
                  
               
               2020/0050 (BUD)
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o spremembi Sklepa (EU) 2020/265 glede prilagoditev zneskov sredstev, sproščenih iz instrumenta prilagodljivosti v letu 2020 za obvladovanje migracij, pritoka beguncev in varnostnih groženj, za takojšnje ukrepe v zvezi z izbruhom COVID-19 in povečanje sredstev Evropskega javnega tožilstva
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  4
                in zlasti točke 12 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
         
         
            
               (1)Instrument prilagodljivosti je namenjen zagotavljanju financiranja jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več drugih razdelkov splošnega proračuna Unije.
            
            
               (2)Letna zgornja meja zneska, ki je na razpolago za instrument prilagodljivosti in znaša 600 000 000 EUR (v cenah iz leta 2011), kot je določeno v členu 11 Uredbe Sveta (EU, Euratom) št. 1311/2013
                  5
               , se po potrebi poveča za zapadle zneske, ki so na voljo v skladu z drugim pododstavkom odstavka 1 navedenega člena. 
            
            
               (3)Evropski parlament in Svet sta 27. novembra 2019 sprejela Sklep (EU) 2020/265
                  6
                o uporabi instrumenta prilagodljivosti za zagotovitev zneska v višini 778 074 489 EUR v odobritvah za prevzem obveznosti v razdelku 3 (Varnost in državljanstvo) za proračunsko leto 2020 za financiranje ukrepov na področju migracij, beguncev in varnosti.
            
            
               (4)Predlog spremembe proračuna št. 1/2020
                  7
                vključuje povečanje odobritev za prevzem obveznosti za razdelek 3 za 423,3 milijona EUR. Od teh je 350 milijonov EUR dodatnih odhodkov za obvladovanje migracijskih pritiskov v Grčiji pokritih z uporabo skupne razlike v okviru obveznosti iz člena 14 Uredbe Sveta (EU, Euratom) št. 1311/2013. Preostali znesek v višini 73,3 milijona EUR ni zajet s skupno razliko v okviru obveznosti in zato zahteva dodatno uporabo instrumenta prilagodljivosti za leto 2020. Prilagoditi je treba tudi okvirno porazdelitev plačil. 
            
            
               (5)Sklep (EU) 2020/265 bi bilo zato treba ustrezno spremeniti.
            
            
               (6)Ta uporaba instrumenta prilagodljivosti bi se morala sprejeti hkrati s spremembo proračuna za leto 2020, saj uporaba instrumenta prilagodljivosti omogoča financiranje nekaterih ukrepov nad zgornjo mejo v večletnem finančnem okviru. Za zagotovitev skladnosti z navedeno spremembo proračuna za leto 2020 bi moral ta sklep začeti veljati na dan objave –
            
            
                     
                  
                  
                     
                  
               
               SPREJELA NASLEDNJI SKLEP: 
            
            
               Člen 1
            
            
               V Sklepu (EU) 2020/265 se člen 1 spremeni:
            
            
               v prvem pododstavku odstavka 1 se besedilo „778 074 489 EUR“ nadomesti z „851 374 489 EUR“, drugi pododstavek pa se nadomesti z naslednjim: „Zneski iz prvega pododstavka se uporabljajo za financiranje ukrepov za reševanje trenutnih izzivov migracij, pritokov beguncev in varnostnih groženj ter trenutne zdravstvene krize v Evropski uniji, ki je posledica izbruha COVID-19, in povečanje potreb Evropskega javnega tožilstva.“;
            
            
               v odstavku 2 se točki (a) in (b) prvega pododstavka nadomestita z naslednjim:
            
            
               „(a)
                     450 702 108 EUR v letu 2020,
            
            
               (b)
                     342 205 134 EUR v letu 2021,“.
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  
                        COM(2020) 145 z dne 27. marca 2020.
               
               
                  
                     (2)
                  
                        UL L 347, 20.12.2013, str. 884.
               
               
                  
                     (3)
                  
                        UL L 58, 27.2.2020, str. 51.
               
               
                  
                     (4)
                  
                        UL C 373, 20.12.2013, str. 1.
               
               
                  
                     (5)
                  
                        Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (6)
                  
                  
                        Sklep (EU) 2020/265 Evropskega parlamenta in Sveta z dne 27. novembra 2019 o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj (UL L 58, 27.2.2020, str. 51).
                  
               
               
                  
                     (7)
                  
                        COM(2020) 145 z dne 27. marca 2020.